เรียนถามคุณค่ะหนูมีเพศสัมพันธ์กับแฟน โดยการหลั่งนอก แต่ตอนมีเพศสัมพันธ์กันแฟนสอดเข้าไปไม่หมดค่ะ แต่หนูเจ็บ แฟนเลยช่วยตัวเองแทนโดยปกติทานยาคุม แบบ28 เม็ดค่ะ ไม่ทราบว่าจะท้องมั้ยคะ เครียดมากเลยค่ะ ขอบค่ะ
สวัสดีค่ะ หากได้ทานยาคุมกำเนิดมาต่อเนื่องเกิน 2 สัปดาห์แล้ว และทานยาได้อย่างถูกต้อง ได้แก่ ยายังไม่หมดอายุหรือเสื่อมสภาพ ทานยาทุกวันไม่มีวันที่ลืมทาน ทานยาในเวลาใกล้เคียงกันในแต่ละวัน ไม่มีอาเจียนหรือท้องเสียร่วม ไม่ได้ทานยาบางชนิดร่วมด้วย เป็นต้น ยาคุมกำเนิดก็จะช่วยป้องกันการตั้งครรภ์ได้มากกว่า 99% ดังนั้น โอกาสที่จะตั้งครรภ์จึงถือว่าน้อยมาก อีกทั้งหากไม่ได้เกิดการหลั่งภายในช่องคลอด โอกาสที่จะตั้งครรภ์จึงถือว่าน้อยอย่างยิ่งค่ะ